Document ID: /fineweb-2-swissfilter-quality_10-filterrobots/filtered/00065.jsonl.gz/28

Μνημόσυνα τελούνται κατά την τρίτη, την ενάτη και την τεσσαρακοστή ημέρα και κατά τον τρίτο, έκτο, ένατο και δωδέκατο μήνα από της κοιμήσεως του πιστού. Επειδή παρατηρούνται συγχύσεις, διευκρινίζεται ότι τα Ψυχοσάββατα είναι δύο. Της Απόκρεω και της Πεντηκοστής.
Μνημόσυνα τελούνταν καθ’ όλο το έτος, εκτός των εξής ημερών:
- Από του Σαββάτου του Λαζάρου μέχρι και της Κυριακής του Θωμά
- Από της 25ης Δεκεμβρίου μέχρι και της 6ης Ιανουαρίου
- Την Κυριακή της Πεντηκοστής και την 15η Αυγούστου
- Επίσης, καλόν είναι να αποφεύγωνται, για πρακτικούς λόγους, κατά τις Δεσποτικές και Θεομητορικές εορτές και κατά την πανήγυρη του Ναού.
Σημείωση 1: Μνημόσυνα δεν τελούνται, επίσης, κατά τις ημέρες όπου δεν τελείται τελεία Θεία Λειτουργία. Τέτοιες περιπτώσεις είναι οι ημέρες της Μεγάλης Τεσσαρακοστής (πλην Σαββάτου, Κυριακής και της εορτής του Ευαγγελισμού της Θεοτόκου). Επίσης, Θεία Λειτουργία δεν τελείται κατά την Τετάρτη και την Παρασκευή της Εβδομάδος της Τυροφάγου.
Σημείωση 2: Τρισάγια τελούνται όλες τις ημέρες του έτους.